क्षेत्र में बूंदाबांदी व बदली से दिन के तापमान में चार डिग्री गिरावट
मंगलवार को मौसम का मिजाज बदल गया। सुबह धूप खिली रहने के बाद दोपहर से शाम तक आसमान में बादल छाए रहे। मौसम परिवर्तन से दिन के तापमान में चार डिग्री गिरावट गई। वहीं रात के तापमान में दो डिग्री गिरावट दर्ज की गई। मंगलवार को दिन का अधिकतम तापमान 32 डिग्री पर पहुंच गया। जो सोमवार की तुलना में 4 डिग्री कम है। सोमवार को जिले का तापमान 36 डिग्री दर्ज किया गया था। सोमवार रात मौसम साफ था। मंगलवार अलसुबह गरज चमक के साथ बूंदाबांदी हुई।
मौसम विभाग के अनुसार ओडिशा और उससे लगे छत्तीसगढ़ की ऊपरी हवा में चक्रवात बनने के कारण आने वाले 24 घंटें में कहीं-कहीं हल्की बारिश होने की संभावना है। हालांकि यह अनुमान है। दक्षिण-पश्चिम दिशा से ठंडी हवा आ रही है। इस वजह से तापमान में गिरावट आ गई है। गौरतलब है कि पिछले सप्ताह से दिन का तापमान बढ़ने के साथ ही गर्मी का अहसास होने लगा था। लेकिन अचानक मौसम परिवर्तन से तापमान में गिरावट आ गई है। दोपहर एक बजे से शाम 4 बजे तक सूर्य ने दर्शन नहीं दिए। इस दौरान कुछ देर के लिए बूंदाबांदी भी हुई, फिर शाम तक धूप-छांव होता रहा। धूप की अपेक्षा छांव ज्यादा प्रभावशील रही। जानकारी अनुसार सुबह 4-5 बजे जिले के कई क्षेत्रों में हल्की बूंदाबांदी भी हुई है। पिछले दो दिन से ठंड का अहसास लोगों को हो रहा है। बदलते मौसम का असर लोगों के स्वास्थ्य पर पड़ रहा है। सुबह से शाम तक लोग अस्पताल पहुंचकर डाक्टरों से सलाह लेते नजर आ रहे हैं।
पिछले दो साल से मार्च में मौसम परिवर्तन का सिलसिला चल रहा
पिछले दो साल के रिकार्ड में भी मार्च के पहले व दूसरे सप्ताह में मौसम परिवर्तन का सिलसिला चला था। वर्ष 2015 में 12 मार्च को 32 डिग्री अधिकतम तापमान दर्ज किया गया था। वहीं वर्ष 2016 में 2 मार्च को अधिकतम तापमान 31 डिग्री दर्ज किया गया था। सामान्य तापमान 36 डिग्री के आसपास रहता है।
bho_Deva hin_Deva hin_Deva hin_Deva hin_Deva